Trots se onheilige drie-eenheid - www.bybelkennis.co.za
by Coen Slabber · Published 10/02/2016 · Updated 04/01/2016
It's not about charity. It's about Justice – Bono
Trots het veral drie paaie om in ons lewens te kom. Saam vorm hulle trots se onheilige drie-eenheid.
Maklik om te verduidelik; moeilik om te oorwin. Ons natuurlike geneigdheid is om die splinter in 'n ander se oog te sien en onbewus van die stomp in ons eie oog te wees. Ons sien en onthou die slegste van ander; ons sien en onthou net die beste van onsself. Jesus waarsku hierteen in Matt 7:1 – 5. Ons het 'n lys van tekortkominge van ander – maar ons ignoreer ons eie.
As ek my geestelike telkaart opstel, is meeste van ons skelm – nie doelbewus nie, maar die subtiele oneerlikheid van selfmisleiding. Meeste van ons het 'n opgeblase mening van onsself – dit is wensdenkery. Sommige ander het weer 'n kroniese, patologiese haat van hulleself. Vrae: my vermoë om met ander oor die weg te kom; my eerlikheid; my werksetiek; my basiese intelligensie. Meeste mense evalueer hulle as bo gemiddeld. Dit is nie dat ons nie wil erken dat ons in sommige gevalle onder die gemiddelde is nie – ons glo dit nie. Geen wonder ons kyk af op ander nie.
Ons neiging is om onsself met ander te vergelyk. Dit is nie 'n slegte ding per se nie – dit is 'n natuurlike reaksie. Sonder vergelyking kan ons niks verbeter nie, sal ons nie weet watter boek om te koop nie. Die probleem met geestelike vergelykings – ons kan nie harte lees nie Ons ken nie agtergronde nie. Ons weet nie of iemand al lang pad gevorder het nie. Ons weet nie wat God besig is om agter die skerms te doen nie. Ons sou nooit godlasterlike Saulus as die toekomstige Paulus gesien het nie. Jy het nooit al die feite om te vergelyk nie. Daar is net te veel wat ons nie weet om te vergelyk met ander nie. Ons sien nie wat God sien nie. Daarom vra Hy dat ons oordeel aan Hom moet oorlaat